אל תחכי אל תשחקי
בשערי עוד אין שיבה ועוד אני יכול לרוץ במדרגות; וגם הכרס רק התחילה ואני עוד טוב לחגיגות; אבל גם ילד כבר אינני ובמשחקים אני בקי; אז בואי ואגיד לך כך ישר, פשוט, נקי -; אל תחכי, אל תשחקי.; בנעורינו הרחוקים יכולתי עוד לבדוק בעין די בוחנת,; כשאת אומרת "לא" למה בעצם באמת את מתכוונת; ונשימתי אז נעצרה שם על הדשא כשראשך נח על ברכי; אבל היום כל זה עבר, אז בואי ואגיד לך כי -; אל תחכי, אל תשחקי.; אל תחכי, אל תשחקי, אישה, ימים קצרים כבר והחורף בא,; ושנינו כבר מבוגרים מדי בשביל מילים יפות כמו אהבה; ולא נשב על שפת הים לראות איך צונח שם ירח ענקי,; אלא פשוט בינינו נסדר עניין...; ואם בכל זאת בעיניך עוד נדלק לפתע אור נדיר; ולבבי גם הוא מתחיל לפעום באורח לא סדיר; נדע שכאן קרה בינינו לגמרי משהו לא חוקי; אבל אנחנו חכמים כבר ולכן - אל תאבקי,; אל תחכי, אל תשחקי, אישה...; 